b'\n_START_ARTICLE_\nThe Elder Scrolls IV: Oblivion\n_START_PARAGRAPH_\nThe Elder Scrolls IV: Oblivion, tudi samo Oblivion, je videoigra zvrsti igranja domi\xc5\xa1ljijskih vlog razvijalca Bethesda Game Studios, ki je iz\xc5\xa1la 20. marca 2006 pri zalo\xc5\xbebah 2K Games in Bethesda Softworks. Gre za \xc4\x8detrti del serije The Elder Scrolls._NEWLINE_Prva razli\xc4\x8dica je bila narejena za osebne ra\xc4\x8dunalnike z operacijskim sistemom Windows in konzolo Xbox 360, leto kasneje pa je iz\xc5\xa1la \xc5\xa1e predelava za konzolo PlayStation 3. Jeseni 2007 je igra iz\xc5\xa1la v pakiranju Game of the year edition, v katerem so zdru\xc5\xbeeni osnovna igra in dva dodatka: Knights of the Nine in Shivering Isles._NEWLINE_V Oblivionu igralec potuje po srednjeve\xc5\xa1kem fantazijskem svetu, v katerem so tudi po\xc5\xa1asti in druga bitja (orki, vilinci...). Njegova osnovna naloga je zatreti fanati\xc4\x8den kult, ki \xc5\xbeeli odpreti prehod v peklensko dimenzijo imenovano Oblivion (dobesedno\xc2\xa0\xc2\xbbpozaba\xc2\xab) in spustiti njegove strahote v fizi\xc4\x8dni svet. Podobno kot pri prej\xc5\xa1njih delih serije je dogajanje povsem odprto, igralec lahko potuje po vsem igrinem svetu in po\xc4\x8dne kar \xc5\xbeeli, ni nujno da razre\xc5\xa1uje osnovno zgodbo. To omogo\xc4\x8da mnogo razli\xc4\x8dnih pristopov k igranju._NEWLINE_Igra je bila dobro sprejeta med kritiki, prejela je tudi ve\xc4\x8d nagrad.'